cyanic-selkie/wikianc huggingface dataset:
Κάρολος Φαβιέρος
Παραπομπές
Κατηγορία:Γάλλοι στρατιωτικοί Κατηγορία:Γάλλοι αγωνιστές του 1821 Κατηγορία:Ιππότες της Λεγεώνας της Τιμής Κατηγορία:Αρχηγοί του ελληνικού τακτικού στρατού Κατηγορία:Πολιτογραφημένοι πολίτες της Ελλάδας Κατηγορία:Έλληνες γαλλικής καταγωγής
Ματουρί
Το Ματουρί (γαλλικά: Matoury) είναι μια γαλλική κοινότητα στον υπερπόντιο νομό και περιοχή της Γαλλικής Γουιάνας, στα νότια της πρωτεύουσας Καγιέν. Στη διοικητική περιφέρεια του Ματουρί βρίσκεται και το μεγαλύτερο διεθνές αεροδρόμιο της Γαλλικής Γουιάνας, το Cayenne – Félix Eboué Airport. Οι κάτοικοί του είναι γνωστοί ως Ματουριέν (γαλλικά: Matouriens).
Παραπομπές
Κατηγορία:Κοινότητες της Γαλλικής Γουιάνας
Νικόλαος Στεφανάκης
Ο Νικόλαος Στεφανάκης υπήρξε πρωταθλητής Ελλάδος στο στίβο κατά τις δεκαετίες του ’30 και ’40 στις ρίψεις και μέλος της εθνικής ομάδας στους Βαλκανικούς Αγώνες Στίβου. Ως αθλητής του Πανιωνίου Γ.Σ. αναδείχθηκε πρωταθλητής Ελλάδος στη σφαιροβολία και κατέρριψε το πανελλήνιο ρεκόρ.
Βιογραφικό
Η Νικόλαος Στεφανάκης εμφανίστηκε στο στίβο το 1933 με τα χρώματα του Πανιωνίου Γ.Σ. και αποσύρθηκε το 1949. Αγωνίστηκε σε διάφορα αγωνίσματα ρίψεων αλλά διακρίθηκε στη σφαιροβολία. Αναδείχθηκε πέντε φορές πανελληνιονίκης και έφτασε το πανελλήνιο ρεκόρ της σφαίρας στα 14,635 μ. Επίσης, μετείχε και διακρίθηκε στους Βαλκανικούς Αγώνες Στίβου κατακτώντας τέσσερα μετάλλια.
Στην ιστορία του ελληνικού στίβου υπήρξε ο σφαιροβόλος που διαδέχθηκε τον Ηλία Βεργίνη του Εθνικού Γ.Σ. που κυριαρχούσε την περίοδο 1929-1937 και παρέδωσε τη σκυτάλη στον Κώστα Γιαταγάνα, επίσης του Εθνικού Γ.Σ. μετά το 1947.
Το 1940 του απονεμήθηκε ο Χρυσός Σταυρός Πανιωνίου για τη συνολική αθλητική προσφορά του.
Πηγές
Στεφανακης Νικολαος Στεφανακης Νικολαος Σ Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ναρόντνικοι
Οι Ναρόντνικοι (ρωσικά: народники) ήταν ένα κίνημα κοινωνικής συνείδησης της Ρωσικής μεσαίας τάξης στις δεκαετίες του 1860 και 1870, κάποιοι απ’ τους οποίους ενεπλάκησαν στην επαναστατική κίνηση κατά του Τσαρισμού. Η ιδεολογία τους ήταν γνωστή σαν Ναροντνιτσέστβο, από το ρωσικό народ-ναρόντ (λαός, λαϊκός), κι έτσι συχνά μεταφράζεται σαν “λαϊκισμός”. Ένα ευρέως διαδεδομένο σύνθημα ανάμεσα στους Ναρόντνικους ήταν “πορεία στον λαό”. Αν και το κίνημά τους πέτυχε ελάχιστα στην εποχή του, οι Ναρόντνικοι ήταν με πολλούς τρόπους οι πνευματικοί και πολιτικοί πρόγονοι των σοσιαλ-επαναστατών, οι οποίοι συνέχισαν να επηρεάζουν σε μεγάλο βαθμό τη Ρωσική ιστορία στον 20ο αιώνα.
Ιστορικό
Ο Ναροντνισμός εμφανίστηκε μετά την απελευθέρωση των δουλοπάροικων το 1861 από τον Τσάρο Αλέξανδρο Β΄, που σήμανε το τέλος της φεουδαρχίας στη Ρωσία. Υποστηρίζοντας ότι οι απελευθερωμένοι δουλοπάροικοι πουλήθηκαν στη μισθωτή σκλαβιά, στην οποία οι μπουρζουάδες [αστική τάξη] είχαν αντικαταστήσει τους γαιοκτήμονες, ο Ναροντνισμός σκόπευε να γίνει η πολιτική δύναμη που ήταν αντίθετη στο φαινόμενο. Οι Ναρόντνικοι έβλεπαν πλευρές του παρελθόντος με νοσταλγία: αν και αγανακτούσαν με το προηγούμενο σύστημα ιδιοκτησίας της γης, ήταν αντίθετοι με το ξερίζωμα των αγροτών από το παραδοσιακό σύστημα obshchina των κοινοτήτων (κομμούνες).
Οι Ναρόντνικοι εστίασαν στην αυξανόμενη σύγκρουση ανάμεσα στην αγροτιά και τους λεγόμενους κουλάκους (περισσότερο ευημερούντες ιδιοκτήτες καλλιεργητές). Οι ομάδες που σχηματίστηκαν συμμερίζονταν τους κοινούς γενικούς σκοπούς της καταστροφής της Ρωσικής μοναρχίας και των κουλάκων, και της διανομής της γης δίκαια στην αγροτιά. Οι Ναρόντνικοι γενικά πίστευαν ότι ήταν δυνατόν να αποφύγουν την καπιταλιστική φάση της ανάπτυξης της Ρωσίας και να προχωρήσουν άμεσα στον σοσιαλισμό.
Οι Ναρόντνικοι είδαν τους αγρότες σαν την επαναστατική τάξη που θα ανέτρεπε τη μοναρχία, και αντιλαμβάνονταν την κοινότητα (κομμούνα) του χωριού σαν τον υποτυπώδη σοσιαλισμό. Ωστόσο, πίστευαν επίσης ότι οι αγρότες δεν θα πραγματοποιούσαν την επανάσταση από μόνοι τους, ισχυριζόμενοι ότι η ιστορία γραφόταν μόνο από ξεχωριστές προσωπικότητες, που θα οδηγούσαν μια κατά τα άλλα παθητική αγροτιά στην επανάσταση. Ο Βασίλι Βοροντσόβ έκανε έκκληση στη Ρωσική διανόηση να “δραστηριοποιηθεί η ίδια από τον πνευματικό λήθαργο στον οποίο, σε αντίθεση με τα ευαίσθητα και δραστήρια χρόνια της δεκαετίας του εβδομήντα, είχε υποχωρήσει και να διατυπώσει μια επιστημονική θεωρία της Ρωσικής οικονομικής ανάπτυξης”. Ωστόσο, κάποιοι Ναρόντνικοι διανοούμενοι κάλεσαν για άμεση επανάσταση, πράγμα που υπερέβαινε κάθε φιλοσοφική και πολιτική συζήτηση.
Την άνοιξη του 1874, η Ναρόντνικη διανόηση άφησε τις πόλεις για τα χωριά, “πηγαίνοντας στον λαό” σε μια προσπάθεια να διδάξουν τους αγρότες το ηθικό τους καθήκον για εξέγερση. Σχεδόν δεν βρήκαν καμία υποστήριξη. Δεδομένου του γενικού κοινωνικού υπόβαθρου των Ναρόντνικων από τη μεσαία και ανώτερη μεσαία τάξη, βρήκαν δυσκολία σύνδεσης με τους εξαθλιωμένους χωρικούς και την κουλτούρα τους. Πέρασαν μεγάλο μέρος του χρόνου τους μαθαίνοντας τα έθιμα των χωρικών, όπως η ένδυση και ο χορός. Οι Ναρόντνικοι αντιμετωπίζονταν με καχυποψία από πολλούς Ρώσους αγρότες, οι οποίοι είχαν εντελώς απομακρυνθεί από την πιο εκσυγχρονισμένη κουλτούρα των αστικών περιοχών. Οι αρχές απάντησαν στην προσπάθεια των Ναρόντνικων με καταστολή: οι επαναστάτες και οι συμπαθούντες αγρότες φυλακίστηκαν και εξορίστηκαν. μικρογραφία|δεξιά|Η σύλληψη του Προπαγανδιστή (1892), πίνακας του Ίλια Ρέπιν
Μια απάντηση σε αυτήν την καταστολή ήταν η δημιουργία του πρώτου οργανωμένου επαναστατικού κόμματος, Ναρόνταγια Βόλια (Η Θέληση του Λαού), τον Ιούνιο του 1879. Υποστήριζε την τρομοκρατία υπό την ηγεσία ενός κλειστού κύκλου, με την αιτιολογία “του μέσου άσκησης πίεσης στην κυβέρνηση για μεταρρυθμίσεις, σαν τον σπινθήρα που θα άναβε μια μεγάλη αγροτική εξέγερση, και την αναπόφευκτη απάντηση στη χρήση βίας του καθεστώτος ενάντια στους επαναστάτες”. Η προσπάθεια να κάνουν τους αγρότες να ανατρέψουν τον Τσάρο αποδείχτηκε ανεπιτυχής, λόγω της ειδωλοποίησης από την αγροτιά του Τσάρου σαν κάποιου “που είναι δίπλα τους”. Ως εκ τούτου, ο Ναροντνισμός ανέπτυξε την πρακτική της τρομοκρατίας: η αγροτιά, πίστευαν, έπρεπε να δεί ότι ο Τσάρος δεν ήταν υπερφυσικός, και μπορούσε να σκοτωθεί. Αυτή η θεωρία, που ονομάζεται “άμεσος αγώνας”, αποσκοπούσε “στην αδιάκοπη απόδειξη της δυνατότητας πάλης κατά της κυβέρνησης, και με αυτόν τον τρόπο στην εξύψωση του επαναστατικού πνεύματος του λαού και της πίστης του στην επιτυχία του σκοπού, και την οργάνωση εκείνων που μπορούσαν να μάχονται”. Την 1η Μαρτίου 1881, πέτυχαν να δολοφονήσουν τον Αλέξανδρο Β΄. Η ενέργεια αυτή απέβη σε βάρος τους σε πολιτικό επίπεδο, επειδή η αγροτιά γενικά τρομοκρατήθηκε από τη δολοφονία, και η κυβέρνηση κρέμασε πολλούς ηγέτες του ναρόντναγια Βόλια, αφήνοντας την ομάδα ανοργάνωτη και μη αποτελεσματική.
Αποτυχία
Το κίνημα των Ναρόντνικων ήταν μια λαϊκίστικη πρωτοβουλία να εντάξει τις αγροτικές τάξεις της Ρωσίας σε μια πολιτική δημόσια συζήτηση που θα ανέτρεπε την κυβέρνηση του Τσάρου τον δέκατο ένατο αιώνα. Σε αντίθεση με τη Γαλλική Επανάσταση ή τις Ευρωπαϊκές Επαναστάσεις του 1848, το “προς τον λαό” κίνημα ήταν πολιτικός ακτιβισμός κυρίως από πλουσιότερα μεμονωμένα άτομα. Αυτά τα άτομα ήταν γενικά αντι-καπιταλιστές, και πίστευαν ότι θα μπορούσαν να προωθήσουν τόσο την οικονομική, όσο και την πολιτική επανάσταση ανάμεσα στους Ρώσους αγρότες με το “να πάνε προς” και να εκπαιδεύσουν τις αγροτικές τάξεις. Οι Ναρόντνικοι κατά τη δεκαετία του 1870 απέτυχαν να αρχίσουν μια αγροτική επανάσταση κατά της Ρωσικής απολυταρχίας επειδή (1) επινόησαν μια εξιδανικευμένη εικόνα των αγροτικών τάξεων που δεν εξέφραζε την πραγματικότητα, (2) υπήρχε έλλειψη ενότητας στο εσωτερικό του κινήματος, (3) οι αγρότες δεν μπορούσαν να έχουν οικονομική ή πνευματική σχέση με τους Ναρόντνικους, και (4) η κυβέρνηση κατέπνιξε το κίνημα.
Η ιδέα του narod (λαός), όπως του volk (λαός) στη Γερμανία, ήταν μια προσπάθεια να καθιερώσει μια νέα εθνική ταυτότητα στη Ρωσία που ήταν τόσο εθνικιστική όσο και φιλελεύθερη. Ο Φιοντόρ Ντοστογιέφσκι είπε ότι “κανείς από μας σαν τους ναρόντ όπως πραγματικά είναι, αλλά μόνο όπως ο καθένας από μας τους έχει φανταστεί”. Οι Ρώσοι πολιτικοί ακτιβιστές και οι κυβερνητικοί αξιωματούχοι συχνά ισχυρίζονταν ότι εργάζονται για να βελτιώσουν τη ζωή του Ρώσου αγρότη· στην πραγματικότητα χειραγωγούσαν την εικόνα του αγρότη για να εξυπηρετήσουν τους δικούς τους πολιτικούς σκοπούς. Οι Ναρόντνικοι είδαν την αγροτική κοινότητα σαν τη Ρωσία που δεν είχε μολυνθεί από τη δυτική επιρροή· ο Αλεξάντερ Χέρζεν έγραψε ότι το ναρόντ ήταν “η επίσημη Ρωσία· η πραγματική Ρωσία”. Έχοντας μια προκατειλημμένη αντίληψη για την αγροτιά, οι Ναρόντνικοι αγωνίζονταν να συνδεθούν με την αγροτιά. Η λαϊκίστικη επιθυμία να σκέφτονται μόνο το καλύτερο για το ναρόντ οδήγησε στην απεριόριστη πίστη στο Ναρόντνικο σύστημα προπαγάνδας· αυτή η πίστη οδήγησε στην απλοϊκότητα και σε τελική ανάλυση στην αποτυχία.
Αυτή η έλλειψη ενότητας είναι υπεύθυνη για τον τρίτο λόγο που το “κίνημα πηγαίνουμε στον λαό” απέτυχε· οι αγρότες δεν δέχτηκαν τους διανοούμενους καλά. Η υποδοχή που έτυχε η διανόηση στις κοινότητες (κομμούνες) ήταν τόσο κακή που κατέστρεψε την εξιδανικευμένη εικόνα τους για τους αγρότες που ήταν τόσο διαδεδομένη πριν το 1874. Οι Ναρόντνικοι είδαν τους αγρότες σαν ένα ενιαίο σώμα· νόμιζαν ότι όλοι οι αγρότες ήταν ντυμένοι φτωχικά, κι έτσι οι διανοούμενοι ντύνονταν όσο το δυνατόν πιο φτωχικά για να ταιριάζουν. Στην πραγματικότητα, οι αγρότες είδαν το φτωχικά ντυμένο άτομο σαν ένα άτομο χωρίς κύρος και αξιοπιστία. Κατά συνέπεια, διανοούμενοι ντυμένοι όπως φαντάζονταν ότι είναι ντυμένοι οι αγρότες είχαν αρνητικές συνέπειες· στην πραγματικότητα αυτό έκανε τους αγρότες να υποπτεύονται τους διανοουμένους. Επιπλέον, η προπαγάνδα των Ναρόντνικων απέτυχε να αντιμετωπίσει τα πιο πεζά, συνηθισμένα προβλήματα της αγροτιάς. Τα καθημερινά προβλήματα της υπαίθρου Ρωσίας – έλλειψη υλικών αγαθών, κακή υγειονομική περίθαλψη, κλπ. – άφησε λίγο χρόνο για συζητήσεις για σοσιαλισμό ή εγωισμό. Τον φεμινισμό στο κίνημα των Ναρόντνικων ήταν επίσης δύσκολο για τους αγρότες να τον δεχτούν. Οι προ-Μαρξιστές επαναστάτες πίστευαν σε μια ασυνήθιστα υγιή ισότητα των φύλων, και οι μορφωμένες αρχόντισσες έπαιζαν σημαντικό ρόλο στα ριζοσπαστικά κινήματα στις τελευταίες δεκαετίες του δέκατου ένατου αιώνα. Η Ρωσική επαναστατική φιλολογία στις δεκαετίες του 1840 και 1850 συνέδεε τον σκοπό της απελευθέρωσης των δουλοπάροικων με τη χειραφέτηση των Ρωσίδων – η φιλολογία αυτή ήταν έκδηλη στο κίνημα των Ναρόντνικων. Οι Ναρόντνικοι διέδιδαν τις ιδέες του Τσερνισέφσκι για ενάρετη συμβίωση – ότι άνδρες και γυναίκες θα έπρεπε να ζουν μαζί χωρίς σεξουαλικές σχέσεις – και ισότητα των φύλων. Αυτές οι απόψεις ήταν εξαιρετικά περίεργες για τους περισσότερους αγρότες, και σε γενικές γραμμές δεν αντέδρασαν καλά σε αυτές. Επιπλέον, οι Ναρόντνικοι συχνά ζούσαν σε κοινότητες όπου ανύπαντροι άντρες και γυναίκες κοιμόνταν και ζούσαν μαζί στους ίδιους χώρους. Για τους Ορθόδοξους Ρώσους αγρότες στη δεκαετία του 1870, τέτοια περιφρόνηση των πρότυπων των φύλων, ήταν προσβλητική και απωθητική. Όταν σκέφτεσαι το γεγονός ότι σχεδόν το 60% των Ναρόντνικων γυναικών ήταν από εύπορες τάξεις γίνεται φανερό γιατί οι Ρώσοι αγρότες δεν μπορούσαν να σχετίζονται με τους περισσότερο νοήμονες στο κίνημα διανοητικά, οικονομικά ή κοινωνικά. Ο ιστορικός Ντμίτρι Πισάρεφ γράφει ότι “κατανοώντας την αδυναμία τους να δράσουν μόνοι τους, οι ευφυείς ριζοσπάστες έκαναν την αγροτιά το μέσον για να συνειδητοποιήσουν τις ελπίδες τους”. Οι αγρότες δεν υποδέχτηκαν πρόθυμα το να είναι ένα μέσον για τους επαναστάτες. Οι Ναρόντνικοι πίστευαν ότι οι αγρότες ήταν η πιο επιρρεπής για επανάσταση τάξη στη Ρωσία, όμως οι αγρότες δεν ήταν έτοιμοι για επαναστατική δράση.
Η κυβερνητική καταπίεση στέρησε ακροατήριο από τους Ναρόντνικους, και αυτός ήταν ο τελικός λόγος που το κίνημα “προς τον λαό” δεν ήταν επιτυχές στο να αρχίσει μια αγροτική επανάσταση κατά της απολυταρχίας. Όπως έγραψε ο ιστορικός Ντανιέλ Φιλντ: “Οι Ναρόντνικοι διαπίστωσαν ότι η επιθυμία των αγροτών για γη δεν συνοδευόταν από επιθυμία για επανάσταση”. Η Ρωσική κυβέρνηση δεν έβλεπε με ευμένεια τους Ναρόντνικους να υποστηρίζουν την ανατροπή της, και οι αγρότες θα παρέμεναν πιστοί στους Ναρόντνικους για όσο δεν θα μπορούσε να γίνει καμία ποινική σύνδεση μαζί τους.
Όσο περισσότερο η κυβέρνηση προσπαθούσε να καταστείλει τους Ναρόντνικους, τόσο πιο ριζοσπάστες γίνονταν αυτοί. Έγιναν εξαιρετικά επιλεκτικοί στην επιλογή των μελών, και τα μέλη τους στη Ζέμλια ι Βόλια (Γη της Ελευθερίας) τελικά θα εξελίσσονταν στο να σχηματίσουν περισσότερες τρομοκρατικές οργανώσεις: ναρόντναγια Βόλια (Η Θέληση του Λαού) και την Κορνιπερεντέλ (Μαύρη Αναδιανομή). Αυτές οι ομάδες επιδίωκαν να αρχίσει μια επανάσταση με τη βία, και όταν τα μέλη της ναρόντναγια Βόλια δολοφόνησαν τον τσάρο Αλέξανδρο το 1881, το μεγαλύτερο Ναρόντνικο κίνημα έχασε σχεδόν όλη τη στήριξη στις κοινότητες (κομμούνες) και στις αγροτικές περιοχές της Ρωσίας. Η κυβερνητική καταπίεση ριζοσπαστικοποίησε παραπέρα τους Ναρόντνικους, και οι αγρότες δεν μπορούσαν να στηρίξουν τον αυξημένο ριζοσπαστισμό, της ήδη ριζοσπαστικής διανόησης.
Επιρροή εκτός Ρωσίας
Το Ναροντνιτσέστβο είχε άμεση επιρροή στη πολιτική και τον πολιτισμό της Ρουμανίας, μέσω των γραπτών του Κονσταντίν Ντομπρογκεάνου-Γκιρέα και την υπεράσπιση του γεννημένου στη Βεσσαραβία, Κονσταντίν Στίρε (που ήταν μέλος της ναρόντναγια Βόλια στη νεότητά του). Ο τελευταίος βοήθησε να ιδρυθούν διάφορες ομάδες, περιλαμβανομένης μιας που δημιουργήθηκε γύρω από το λογοτεχνικό περιοδικό Βιάτα Ρομανεάσκα, το οποίο εξέδιδε μαζί με τον Γκαραμπέτ Ιμπραϊλεάνου και τον Πολ Μπογιόρ.
Ο Στίρε και το κίνημα Ποπορανίστ (από το πόπορ, “λαός” στα Ρουμανικά) τελικά απέρριψαν την επανάσταση εντελώς. Παρ’ όλα αυτά, συμμεριζόταν την άποψη των Ναρόντνικων ότι ο Καπιταλισμός δεν ήταν αναγκαίο στάδιο στην ανάπτυξη μιας αγροτικής χώρας. Η άποψη αυτή, η οποία ήταν σε αντίθεση με τον παραδοσιακό Μαρξισμό, επηρέασε επίσης το Κόμμα των Αγροτών του Ίον Μιχαλάτσε και το διάδοχό του Εθνικό Κόμμα Αγροτών, καθώς επίσης τη φιλοσοφία του Βιργκίλ Μαντγκεάρου.
Εξωτερικοί σύνδεσμοι
Κατηγορία:Ιστορία του σοσιαλισμού Κατηγορία:Πολιτικά κόμματα της Ρωσικής Επανάστασης
Μαρουά
Η Μαρουά (Maroua) είναι πόλη του Καμερούν, διοικητικό κέντρο της Άνω Βόρειας περιφέρειας. Η πόλη εκτείνεται κατά μήκος της όχθων των ποταμών Φερνγκό και Καλιαό, στους πρόποδες του όρους Μανταρά.
Η πόλη είχε 201.371 κατοίκους στην απογραφή του 2005, και είναι κέντρο της βιομηχανίας βαμβακιού. Έχει επίσης Πανεπιστήμιο, αεροδρόμιο που βρίσκεται κοντά στην πόλη Σαλάκ, ένα γεωργικό σχολείο και εθνογραφικό μουσείο. Στο βόρειο τμήμα της πόλης βρίσκεται το περίφημο Εθνικό Πάρκο Waza. Στα νότια είναι μια μεγάλη στρατιωτική βάση ενώ το Όρος Μαρουά δεσπόζει στον ορίζοντα της πόλης. Η κυρίαρχη θρησκεία είναι το Ισλάμ.
Ιστορία
Η Διακήρυξη της Μαρουά, μια συμφωνία για τα θαλάσσια σύνορα μεταξύ Νιγηρίας και Καμερούν, υπεγράφη στη Μαρουά την 1η Ιουνίου 1975.
Το 2013 εκδηλώθηκε η ασθένεια της ελονοσίας, με περισσότερες από 10.000 ασθενείς να αναφέρονται στην πόλη της Μαρουά.
Στις 4 Απριλίου 2014 δύο Ιταλοί ιερείς και μια Καναδή καλόγρια απήχθησαν από την ενορία της Μαρουά, στο χωριό Τσερέ. Τον Ιούνιο του 2014, στρατιωτική επιδρομή στην κεντρική αγορά οδήγησε σε 40 συλλήψεις υπόπτων της Μπόκο Χαράμ ,
Κλίμα
Το κλίμα είναι ζεστό και ξηρό για το μεγαλύτερο μέρος του έτους.
Παραπομπές
Κατηγορία:Πόλεις του Καμερούν
Αυτοδιαχειριζόμενο Πάρκο Ναυαρίνου
Ιστορικό
Το αυτοδιαχειριζόμενο πάρκο Ναυαρίνου είναι πάρκο της Αθήνας. Περικλείεται από τις οδούς Χ. Τρικούπη, Ναυαρίνου, Ζωοδόχου Πηγής και Διδότου στην περιοχή των Εξαρχείων, στο κέντρο των Αθηνών. Πριν από τη δημιουργία του πάρκου, στο χώρο αυτό υπήρχε, ήδη από το έτος 1907, η κλινική «Γερουλάνειον Ίδρυμα», η οποία μετονομάστηκε αργότερα σε «Κλινική Σμπαρούνη». Η κλινική έκλεισε το έτος 1972 και πωλήθηκε στο Τεχνικό Επιμελητήριο Αθηνών (ΤΕΕ), το οποίο προχώρησε στην κατεδάφιση του κτιρίου της κλινικής κατά τη δεκαετία του 1980, με σκοπό να προχωρήσει στην ανέγερση κτιρίου για την στέγαση των γραφείων του, κάτι που ωστόσο δεν πραγματοποιήθηκε ποτέ. Το 1990 το ΤΕΕ υποβάλλει πρόταση παραχώρησης του οικοπέδου προς το Δήμο Αθηναίων, προκειμένου να μετατραπεί σε πλατεία, ζητώντας σε αντάλλαγμα τη μεταφορά του συντελεστή δόμησης σε άλλο ακίνητο ιδιοκτησίας του ΤΕΕ, ευρισκόμενο στην περιοχή Αμαρουσίου Τελικά ωστόσο το σχέδιο αυτό δεν υλοποιείται διότι, λόγω και των καθυστερήσεων που σημειώθηκαν, άλλαξε εν των μεταξύ ο πολεοδομικός κώδικας, καθιστώντας την ως άνω ανταλλαγή μη εφικτή. Ο χώρος παρέμεινε επί σειρά ετών νοικιασμένος ως χώρος στάθμευσης (πάρκινγκ), μέχρι και το τέλος του 2008, κατά το οποίο σημειώθηκε η λήξη της μίσθωσης και επανήλθαν στο προσκήνιο συζητήσεις για ανοικοδόμηση των γραφείων του ΤΕΕ στο οικόπεδο. Μπροστά στον κίνδυνο αυτό, πρωτοβουλία κατοίκων προέβη στις 7 Μαρτίου 2009 στην κατάληψη του οικοπέδου και στην μετατροπή του σε πάρκο, εντάσσοντάς το στα κοινά και αποδίδοντάς το προς χρήση σε όλους τους πολίτες χωρίς διακρίσεις.
Από πάρκινγκ σε πάρκο
Αμέσως μετά τη λήξη της μίσθωσης του χώρου ως πάρκινγκ, η Πρωτοβουλία Κατοίκων Εξαρχείων και άλλες κινήσεις ξεκινούν ενημερωτική καμπάνια στη γειτονιά και κινητοποίηση για τη μετατροπή του σε χώρο υψηλού πρασίνου. Κατά την εκδήλωση που πραγματοποιήθηκε στις 7 Μαρτίου 2009 από κοινού με τη συλλογικότητα «Εμείς, Εδώ και Τώρα για Όλους Εμάς», κάτοικοι και άλλοι υποστηρικτές της ιδέας προχώρησαν σε κατάληψη και σε συμβολικές φυτεύσεις του χώρου. Κύριο χαρακτηριστικό ήταν η συλλογική εργασία και συνεισφορά των συμμετεχόντων που το πίστεψαν εξ' αρχής και διαμόρφωσαν οι ίδιοι (οι συμμετέχοντες) τους όρους λειτουργίας του πάρκου μένοντας μακριά από κρατικούς, δημοτικούς ή ιδιωτικούς φορείς. Έτσι σταδιακά, και χάρη στην ευαισθητοποίηση και την αυξανόμενη υποστήριξη του κόσμου, το οικόπεδο μετατρέπεται από πάρκινγκ σε πάρκο, απαντώντας σε αυτή την επιτακτική ανάγκη των κατοίκων για την ύπαρξη ενός χώρου πρασίνου και αναψυχής στην επιβαρυμένη περιοχή του κέντρου των Αθηνών Αντί της ιδιοκτησίας του χώρου λοιπόν, το Πάρκο έρχεται και προτάσσει τη συλλογική, οριζόντια δημιουργία της πόλης και το δικαίωμα συμμετοχής στα κοινά, και εξυπηρετεί μια συγκεκριμένη κοινωνική ανάγκη: την ύπαρξη ανοικτών κοινόχρηστων χώρων συνάντησης και αναψυχής.
Χρήσεις του πάρκου
Το πάρκο Ναυαρίνου είναι ένας χώρος πολλαπλών χρήσεων που απευθύνεται σε όλους χωρίς καμία διάκριση. Διαθέτει παιδική χαρά, λαχανόκηπο και χώρο εκδηλώσεων, όπου πραγματοποιούνται εκδηλώσεις, διαλέξεις συναυλίες κλπ, αλλά και προβολές ταινιών. Το θερινό σινεμά του πάρκου έχει γίνει πλέον αναπόσπαστο κομμάτι καλοκαιρινής συντροφιάς για τους Εξαρχιώτες. Το 2017 ο γνωστός πολιτικοποιημένος Ιταλός καλλιτέχνης, με το ψευδώνυμο BLU, δημιούργησε ένα τεράστιο σε μέγεθος και νόημα έργο, που κοσμεί τον τοίχο του Πάρκου προσθέτοντας έτσι μια νέα αισθητική στον χώρο.
Διοίκηση/διαχείριση
Όλες οι αποφάσεις που σχετίζονται με το πάρκο λαμβάνονται από την ανοιχτή Γενική Συνέλευση του πάρκου, όπου μπορεί να συμμετέχει κάθε ενδιαφερόμενος και η οποία πραγματοποιείται στο κοντέινερ που βρίσκεται στο χώρο. Βασικές αρχές που διέπουν τη λειτουργία του είναι η αρχή της αυτοδιαχείρισης, της αντί-ιεραρχίας και της αντί-εμπορευματοποίησης. Στο πάρκο λειτουργούν ομάδες εργασίας, στις οποίες κατανέμονται οι απαιτούμενες εργασίες, όπως είναι η ομάδα σχεδιασμού-προγραμματισμού, η ομάδα παιδικών δραστηριοτήτων, η ομάδα κινηματογράφου, η ομάδα κηπουρικής κλπ. Οι αποφάσεις της Γενικής Συνέλευσης αναρτώνται σε πινακίδα δημοσιεύσεων εντός του πάρκου, για την ενημέρωση όλων.
Προβλήματα
Το πάρκο αντιμετωπίζει μια σειρά προβλημάτων που σχετίζονται, τόσο με την υποβάθμιση της γύρω περιοχής, όσο και με την έλλειψη αστυνόμευσης. Η χρήση του χώρου κατά τη διάρκεια της νύχτας προξενεί πολλές φορές ενόχληση στους περίοικους, ενώ συχνά είναι τα προβλήματα που δημιουργούν συμμορίες, εμπόριο ναρκωτικών, βανδαλισμοί και άλλες ομάδες ατόμων, τα οποία λυμαίνονται την περιοχή.
Εδώ και χρόνια τα μέλη του πάρκου έρχονται σε καθημερινή βάση αντιμέτωπα με καταστροφές, κλοπές και σκουπίδια. Καθαρίζουν περιττώματα και ξεπλένουν χώρους που κάποιοι τους βλέπουν ως ουρητήρια. Φυτεύουν δέντρα στη θέση εκείνων που ξερίζωσαν πάλι κάποιοι, μαζεύουν όσα αφήνουν πίσω τους οι χρήστες ψυχοτρόπων ουσιών. Ακόμη και εκπαίδευση σκύλων έχουν δει να γίνεται καταμεσής του πάρκου, φαινόμενο που και αυτό χρειάστηκε μόνοι να βρουν τρόπο να το αντιμετωπίσουν.
Αναδιαμόρφωση πάρκου
Το μέλλον του πάρκου και οι τρόποι υπέρβασης των προβλημάτων συζητήθηκαν σε εκδήλωση- συζήτηση που πραγματοποιήθηκε στο τέλος του 2018. Αποφασίστηκε η μετατροπή ολόκληρου του πάρκου σε παιδική χαρά.
Τα μέλη της συνέλευσης αποφάσισαν τη μετατροπή του πάρκου σε παιδική χαρά για να τονώσουν τον συλλογικό χαρακτήρα του εγχειρήματος και να δώσουν λύσεις σε πραγματικές ανάγκες. Η επέκτασης της παιδικής χαράς ήταν μία απάντηση στην νέα σκληρή πραγματικότητα των Εξαρχείων των αντί-κοινωνικών φαινομένων και της τάσης πολεοδομικού εξευγενισμού. Οι γονείς, που ίσως δέκα χρόνια πριν να κρατούσαν τα εργαλεία που έσπασαν το τσιμέντο του πάρκινγκ, καλούνται καθημερινά να αναθεωρούν την επιμονή και την αγάπη για την γειτονιά τους.«Δεν θέλουμε όποιος γεννάει να μετακομίζει. Δεν θέλουμε συνεχώς να χάνουμε τους γείτονες και τους φίλους μας, επειδή γίνονται γονείς», αναφέρθηκε χαρακτηριστικά. .
Για την υλοποίηση του σχεδίου απαιτούνται χρήματα, για τη συγκέντρωση των οποίων αποφασίστηκε η δημιουργία καμπάνιας. Τα χρήματα συγκεντρώθηκαν, είτε μέσω της πώλησης κουπονιών δια ζώσης από τα καταστήματα της γειτονιάς, είτε με την υλοποίηση διαδικτυακής καμπάνιας. Ο αρχικός στόχος της συγκέντρωσης 8.000 ευρώ υπερκαλύφθηκε και το ποσό έφτασε στα 10.130 ευρώ, μέχρι τη λήξη της καμπάνιας στις 22.11.2018. Οι εργασίες για την αναδιαμόρφωση του πάρκου ξεκίνησαν στις 24.3.2019 και συνεχίζονται μέχρι σήμερα.
Crunk Rock
Το Crunk Rock είναι το σόλο ντεμπούτο άλμπουμ του Αμερικανού καλλιτέχνη της Crunk μουσικής Lil Jon, που κυκλοφόρησε στις 8 Ιουνίου του 2010 από την BME και την Universal Republic. Οι χαρακτήρες στο κάτω μέρος του εξωφύλλου του άλμπουμ είναι Ιαπωνικά κατακάνα, οι οποίοι διαβάζονται "Καρούκνα Ρόκκα", την Ιαπωνική μεταγραφή του τίτλου του άλμπουμ.
Ιστορικό και ηχογράφηση
Εργασίες για το άλμπουμ ξεκίνησαν το 2005. Το Μάιο του 2006, το MTV ανέφερε ότι θα κυκλοφορήσει τέλη αυτού του καλοκαιριού ή στις αρχές του φθινοπώρου. Εκείνη την εποχή ο ίδιος ανακοίνωσε ότι μετακινείται στο Λας Βέγκας όπου το άλμπουμ θα ηχογραφηθεί, και ότι το ήμισυ του άλμπουμ θα είναι παρόμοιο σε στυλ με το σινγκλ του του 2003 "Get Low". Τον Ιούνιο του ίδιου έτους, η ηχογράφηση είχε αρχίσει, και ο Lil Jon ανακοίνωσε ότι σχεδίασε να συμπεριλάβει συνεργασίες με τους R. Kelly, Mariah Carey, και Snoop Dogg στο άλμπουμ, και το πρώτο σινγκλ από τις συν΄δους του άλμπουμ, το "Snap Yo Fingers" κυκλοφόρησε, φτάνοντας το νούμερο 7 στο Billboard Hot 100. Τον Ιανουάριο του 2007, αναφέρθηκε ότι ο Lil Jon 'ηταν ακόμα στο στούντιο δουλεύοντας για το άλμπουμ, και ότι ηχογράφησε κομμάτια συμπεριλαμβανομένου του "Roll Call" με τους Lil Wayne και Ciara, και κομμάτια με τους R. Kelly και Nate Dogg. Η προβλεπόμενη ημερομηνία κυκλοφορίας τότε ήταν η άνοιξη του 2007. Σε αυτό το διάστημα ανέφερε ήδη προβλήματα με τη δισκογραφική εταιρία, δηλώνοντας ότι "περνούσε το δράμα με την TVT Records". Μέχρι τον Αύγουστο του 2007, η ημερομηνία κυκλοφορίας του άλμπουμ είχε ξεφύγει πάλ, με τέλος του 2007 για την αναμενόμενη ημερομηνία. Η λίστα των guest καλλιτεχνών είχε επεκταθεί αυτή τη φορά για να περιλάβει τους Game, Ice Cube, P.O.D. και Kid Rock, με τον Jon να εξηγεί ότι "η ιδέα του άλμπουμ είναι ότι πρόκειται για συγχώνευση των στυλ rock και hip-hop, χρησιμοποιώντας τα διαφορετικά στυλ των guest συντελεστών." Έως το Νοέμβριο του 2007, ωστόσο, το άλμπουμ αναφέρθηκε ότι είναι "65 τοις εκατό, ίσως 70 τοις εκατό έτοιμο", με την κυκλοφορία να αναμένεται τώρα για το 2008, με τον Lil Jon να βγάζει το χρόνο του ως DJ και να κάνει την αφήγηση στο Hollywood.
Μέχρι τον Μάρτιο του 2008, τα προβλήματα με την TVT είχαν ενταθεί, με την δισκογραφική εταιρεία TVT να περιγράφεται από το MTV ότι έχει περάσει από το να "έχει χρήματα για να γράφει ώστε να είναι στα πρόθυρα της αναδίπλωσης", και ο Lil Jon είπε ότι έχει αντιμετωπίσει νομικά ζητήματα με την εταιρεία για τα χρήματα. Ενώ οι εργασίες για το άλμπουμ διακόπηκε, με Lil Jon να επικαλείται το άγχος της κατάστασης της TVT ότι τον προκάλεσε να κάνει ένα πλήρες διάλειμμα από την ηχογράφηση του άλμπουμ, είχε δουλέψει με άλλους καλλιτέχνες όπως οι Flo Rida και Pharrell Williams, και είχε κάνει τις εργασίες παραγωγής στο άλμπουμ Ball Street Journal του E-40. Η εταιρεία TVT κήρυξε πτώχευση το Φεβρουάριο του 2008, θέτοντας την κυκλοφορία του άλμπουμ υπό αμφισβήτηση. Μέχρι τον Αύγουστο του 2008, ο Lil' Jon ο ίδιος είχε απελευθερωθεί από το συμβόλαιο του με την TVT, δίνοντάς του τα δικαιώματα για τις κύριες ηχογραφήσεις του Crunk Rock, σε αντάλλαγμα για τη μείωση της ένστασης της πώλησης των περιουσιακών στοιχείων της TVT στην The Orchard Group. Ξανάρχισε δουλειές για το άλμπουμ και δήλωσε ότι σκεφτόταν μια νέα "Παγκόσμια Μουσική" κατεύθυνση για το άλμπουμ και μια πιθανή αλλαγή του τίτλου, λέγοντας "Αγγίζω τόσα πολλά διαφορετικά είδη ανθρώπων σ' αυτό το άλμπουμ καθώς επίσης και διατηρώ τον βασικό πυρήνα των θαυμαστών μου ταυτόχρονα." Τον Οκτώβριο του 2008, ο Lil Jon υπέγραψε στην Universal Republic και το άλμπουμ αναπρογραμματίστηκε για την κυκλοφορία στις αρχές του 2009. Τον Μάρτιο του 2009, δύο mixtape εμφανίστηκαν από τους Lil' Jon, Rockbox Vol. 1 and 2, με το Rolling Stone να ανακοινώνει ότι το Crunk Rock ήταν αναμενόμενο για τα τέλη του 2009. Πράγματι, ο δεύτερος τόμος έκλεισε με τον Jon να δηλώνει: "το Crunk Rock έρχεται σύντομαααααα".
Μέχρι τον Σεπτέμβριο του 2009 μια νέα ημερομηνία της 24ης Νοεμβρίου ανακοινώθηκε για την κυκλοφορία του άλμπουμ, αν και ήταν ακόμη ημιτελής. Επιβεβαιωμένοι guests περιλάμβαναν επιπροσθέτως τους Roscoe Dash, Mariah Carey, 3OH!3, Whole Wheat Bread, David Guetta, Steve Aoki, LMFAO, Zuper Blahq, DJ Chuckie, Laidback Luke, Elephant Man, Pastor Troy, Ying Yang Twins, Akon, Mario, R. Kelly, T-Pain, Soulja Boy Tell 'Em, και Pitbull. Άλλο ένα σινγκλ από το άλμπουμ, το "Give It All U Got" με παραγωγή του RedOne, ανακοινώθηκε, με ένα προωθητικό βίντεο γυρισμένο στο Μαϊάμι τον Σεπτέμβριο. Ο Lil Jon δήλωσε πως το άλμπουμ θα ήταν τώρα πιο εκλεκτικό από το αρχικά προβλεπόμενο με στοιχεία house μουσικής, ποπ μουσικής και R&B. Μέχρι τον Οκτώβριο του 2009, ο Lil Jon περιέγραψε το άλμπουμ ως "80 τοις εκατό έτοιμο", με όλα τα κομμάτια ηχογραφημένα αλλά "κάποιες τελικές πινελιές" ακόμα απαιτούνταν, με την ημερομηνία κυκλοφορίας ξεπερνάει κάθε άλλη φορά στις αρχές τους 2010. Το νέο σινγκλ του άλμπουμ, το "Give It All U Got" με τόνους από ντίσκο, κυκλοφόρησε το Νοέμβριο του 2009. Ο Lil Jon πραγματοποίησε μία Συνεδρία Ακρόασης για το άλμπουμ το 2010. Το περιοδικό Rap-Up ανέφερε ότι το άλμπουμ έχει οριστεί να κυκλοφορήσει στις 8 Ιούνη του 2010 release. Σε μια συνέντευξη με το περιοδικό Billboard το Μάιο του 2010 ο ίδιος επιβεβαίωσε ότι το Crunk Rock θα κυκλοφορήσει στις 8 Ιουνίου. Το άλμπουμ κυκλοφόρησε σε κανονική και πολυτελή έκδοση.
Εμπορική απόδοση
Το άλμπουμ έκανε ντεμπούτο στο νούμερο 49 στο Billboard 200 chart των Η.Π.Α. με πρώτης-εβδομάδας πωλήσεις των 8.900 αντιτύπων. Το χαμηλό ποσό των άλμπουμ που πωλήθηκαν ειπώθηκε ότι είναι οι πωλήσεις έκπληξη της εβδομάδας από το HipHopDX. Πούλησε 4.700 αντίτυπα τη δεύτερη εβδομάδα, φέρνοντας το σύνολο στα 14.000 αντίτυπα πουλημένα στις Η.Π.Α.
Κριτική απάντηση
Αμέσως μετά την απελευθέρωσή του, το άλμπουμ έλαβε γενικά μεικτές κριτικές από μουσικούς κριτικούς. Ο συντάκτης David Jeffries της Allmusic του έδωσε 3 στα 5 αστέρια και το αποκάλεσε "μια συλλογή διασκόρπισης κομματιών που μόλις μετά βίας ταιριάζουν μεταξύ τους, αλλά λαμβάνονται υπόψη τα προβλήματα της εταιρίας και νομικά ζητήματα που ο παραγωγός είχε αντιμετωπίσει από την αρχή του άλμπουμ, και γίνεται μια ατημέλητη ακαταστασία που απλά ίσως σε χαροποιήσει". Ο Emanuel Wallace του RapReviews έδωσε στο Crunk Rock μια βαθμολογία 5/10 και έγραψε "Αν ψάχνεις για λυρικό μεγαλείο, θα απογοητευτείς. Αν θέλεις ένα άλμπουμ γεμάτο με τίποτα παρά μόνο γοργούς ρυθμούς θα απογοητευτείς". Ο συντάκτης Jesse Cataldo του Slant Magazine έδωσε στο άλμπουμ 2½ στα 5 αστέρια και περιέγραψε τα τραγούδια του ως "πυκνές, σαχλές επινοήσεις, γυαλισμένες με μπάσο και καθορισμένες από ατελείωτες επαναλήψεις, θύελλες μελών και κραυγές που κυκλώνουν σαν παράφρονα καρουζέλ". Ο συντάκτης Jon Caramanica της εφημερίσας The New York Times επαίνεσε την παραγωγή του άλμπουμ, αλλά εξέφρασε τελικά μια αρνητική κριτική προς τους στίχους του Lil Jon, γράφοντας "διατηρεί το σήμα κατατεθέν της άγνοιας και αγανάκτησης: πολύ από το περισσότερο αισχρό υλικό εδώ είναι δικό του... είναι πίσω για να διεκδικήσει θορυβωδώς το πρωτείο με ύμνους αγώνα". Ο Steve Jones της USA Today του έδωσε 2½ στα 4 αστέρια και συμμερίστηκε ένα παρόμοιο συναίσθημα, δηλώνοντας "Έχει κάνει mix περισσότερο rock και electronica με τις πελώριες γραμμές του μπάσου, αλλά το μήνυμα παραμένει το ίδιο: Get up and jam, or go home (Σήκω και συνωστίσου, ή πήγαινε σπίτι)". Ο Slava Kuperstein του HipHopDX του έδωσε μια βαθμολογία 2.5/5 και σε συμπέρασμα του άλμπουμ είπε "Με το είδος της επιρροής που έχει ο Lil Jon, είναι απογοητευτικό ότι δεν ήταν σε θέση να καταλήξει σε ένα καλύτερο υποστηρικτικό cast (ιδίως αν ληφθούν υπόψη οι συνεργασίες του στο παρελθόν), το οποίο φτιάχνει ένα εξίσου απογοητευτικό άλμπουμ."
Υποσημειώσεις
Κατηγορία:Τραγούδια του Lil Jon
Υψηλά Άνδρου
Τα Υψηλά (ή Υψηλού) είναι ένα χωριό στην Άνδρο.
Τοποθεσία
Έχει υψόμετρο 220 μέτρα και πληθυσμό 76 κατοίκων.
Απέχει από τη Χώρα 5 χιλιόμετρα και από το Γαύριο περίπου 25 χιλιόμετρα.
Βρίσκεται σε μία πλαγιά του όρους Πέταλο στη βουνοκορφή Σταυρός.
Διοικητικά
Το 1835, ο οικισμός Υψηλού προσαρτήθηκε στον δήμο Άνδρου. Το 1912, αποσπάται από το δήμο και προσαρτάται στην κοινότητα Λαμύρων και πλέον αναφέρεται ως "(τα) Υψηλά".
Κατά τη διοικητική διαίρεση ως το 2010 με το σχέδιο “Καποδίστριας”, τα Υψηλά ανήκαν στο Τοπικό Διαμέρισμα Λαμύρων του πρώην Δήμου Άνδρου.
Πλέον ανήκει στη δημοτική ενότητα Άνδρου στην Περιφέρεια Νοτίου Αιγαίου, σύμφωνα με το Πρόγραμμα Καλλικράτης.
Πηγές
Κατηγορία:Χωριά της Άνδρου
1583 Αντίλοχος
Ο Αντίλοχος (Antilochus) είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,6. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από το όνομα του ομώνυμου προσώπου του Τρωικού πολέμου, γιου του Νέστορα.
Φυσικά χαρακτηριστικά
Η μέση διάμετρος του Αντιλόχου εκτιμάται σε 101,62 χιλιόμετρα. Η μάζα του εκτιμάται σε 1,1 τετράκις εκατομμύριο τόνους για μέση πυκνότητα 2 gr/cm³. Για τη μάζα αυτή, η επιτάχυνση της βαρύτητας στην επιφάνεια του ισημερινού του Αντιλόχου υπολογίζεται σε 2,84 cm/sec². (344 φορές ασθενέστερη βαρύτητα από την αντίστοιχη γήινη) και η ταχύτητα διαφυγής σε 53,7 m/sec (193 χιλιόμετρα την ώρα). Η μέση θερμοκρασία στην επιφάνειά του εκτιμάται σε περίπου 150 βαθμούς C κάτω από το μηδέν. Ο φασματικός τύπος του είναι D, ενώ το γεωμετρικό άλβεδό του είναι 0,0633. Ο Αντίλοχος περιστρέφεται γύρω από τον εαυτό του μία φορά κάθε 31 ώρες και 31 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Αντιλοχος
Ονειρούπολη Δράμας
μικρογραφία Η "Ονειρούπολη Δράμας - Το χωριό του Άη Βασίλη" είναι μια δραστηριότητα - θεματικό χριστουγεννιάτικο πάρκο του Δήμου Δράμας, στην ανατολική Μακεδονία, που διοργανώνεται κάθε χρόνο στο κέντρο της πόλης και συγκεκριμένα στον Δημοτικό Κήπο Δράμας και την Πλατεία Ελευθερίας.
Μονσινερί-Τονγκράντ
Το Μονσινερί-Τονγκράντ (γαλλικά: Montsinéry-Tonnegrande) είναι γαλλική κοινότητα στον υπερπόντιο νομό και περιοχή της Γαλλικής Γουιάνας.
Ονειρούπολη Δράμας
Η είσοδος σε όλες τις δράσεις είναι ελεύθερη. Η έναρξη της Ονειρούπολης πραγματοποιείται συνήθως παραμονή της εορτής της Αγίας Βαρβάρας, πολιούχου της Δράμας (4 Δεκεμβρίου) και συνεχίζεται για ένα μήνα, συνήθως μέχρι 7-8 Ιανουαρίου.
Οθέλλος Αθηαίνου
Ο Οθέλλος Αθηαίνου είναι κυπριακός αθλητικός σύλλογος από την Αθηαίνου της επαρχίας Λάρνακας. Σήμερα διατηρεί μόνο τμήμα ποδοσφαίρου, το οποίο έχει συμμετάσχει μια φορά στην Α΄ κατηγορία την περίοδο 2014-15, την ανώτατη κατηγορία ποδοσφαίρου στην Κύπρο. Χρώματα της ομάδας είναι το πράσινο και το άσπρο.
Ονειρούπολη Δράμας
Το χωριό του Αη-Βασίλη ξεκίνησε την λειτουργία του τον Δεκέμβριο του 2003 και συνεχίζει να λειτουργεί επί 18 χρόνια. Την οργάνωσή του αναλαμβάνει ο Δήμος Δράμας και συμμετέχουν δεκάδες εθελοντές  κάθε ηλικίας.
Οθέλλος Αθηαίνου
Ίδρυση
Ο σύλλογος ιδρύθηκε στις 8 Ιανουαρίου 1933 και ένα από τα αρχαιότερα αθλητικά σωματεία της Κύπρου. Ιδρυτές της ομάδας ήταν μια ομάδα νέων της εποχής, με πρωτεργάτη τον Αντώνη Κοιλιάρη. Στη δημιουργία της ομάδας συνέβαλαν επίσης και οι Σάκκαλος, Ν. Παπαπαύλου, Ζησίμου, Ηρακλέους, Αθηαινίτης, Στ. Παπαπαύλου, Κ. Πατσαλής, Παπαλέξης, Κραμβής, Σέας, Χ’’Χάρος, Κουμενής, Ιακωβίδης, Χαλλής, Μουγιάρης, Χ’’Θεοχάρους, Ιωσηφίδης, Ράφτης, Παπαϊωάννου, Σκούρος, Κιτής, Σουμμάκης, Μαμμούς.
Ονειρούπολη Δράμας
Από το 2003 και μετά διεξάγεται αδιάκοπα μέχρι σήμερα, με μοναδική εξαίρεση το 2020, όπου για λόγους πανδημίας του κορονοϊού, δεν πραγματοποιήθηκε.
Οθέλλος Αθηαίνου
Ονομασία και έμβλημα
Δεν είναι ξεκάθαρη η προέλευση της ονομασίας του συλλόγου. Υπάρχουν δύο εκδοχές:
Ονειρούπολη Δράμας
Κατηγορία:Δήμος Δράμας
Μονσινερί-Τονγκράντ
Παραπομπές
Κατηγορία:Κοινότητες της Γαλλικής Γουιάνας
Οθέλλος Αθηαίνου
Περίοδος 1968-1979
Τη δεκαετία του 1970 ο Οθέλλος συμμετείχε σε όλες τις περιόδους στη Β΄ κατηγορία χωρίς να κινδυνέψει με υποβιβασμό και χωρίς να διεκδικήσει άνοδο στην Α΄ κατηγορία. Το 1972 ενοποιήθηκε με τον Απόλλων Αθηαίνου διατηρώντας την ονομασία «Οθέλλος». 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Οθέλλος συμμετείχε στον Β΄ όμιλο.
Δεκαετία 1980-1989
Την περίοδο 1982-83 ο Οθέλλος τερμάτισε στην τελευταία θέση της Β΄ κατηγορία και υποβιβάστηκε στη Γ΄ κατηγορία. Την περίοδο 1984-85 τερμάτισε στη δεύτερη θέση και προβιβάστηκε στη Β΄ κατηγορία. Παρέμεινε στη Β΄ κατηγορία για τρεις περιόδους. Την περίοδο 1987-88 τερμάτισε στη 15η θέση και υποβιβάστηκε στη Γ΄ κατηγορία.
Δεκαετία 1990-1999
Την περίοδο 1990-91 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Την περίοδο 1991-92 τερμάτισε στη 13η θέση και υποβιβάστηκε στη Γ΄ κατηγορία. Την περίοδο 1993-94 κατέκτησε το πρωτάθλημα Γ΄ κατηγορίας για δεύτερη φορά στην ιστορία του και προβιβάστηκε στη Γ΄ κατηγορία. Την περίοδο 1995-96 υποβιβάστηκε τερμάτισε στη δέκατη τρίτη θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία.
Την περίοδο 1996-97 τερμάτισε στην 6η θέση, την περίοδο 1997-98 στην 5η θέση και την περίοδο 1998-99 στην 8η θέση.
Δεκαετία 2000-2009
Την περίοδο 2002-03 τερμάτισε στη δωδέκατη θέση του πρωταθλήματος Γ΄ κατηγορίας, με αποτέλεσμα να διαβαθμιστεί στην Δ΄ κατηγορία. Την επόμενη περίοδο κατέκτησε το πρωτάθλημα Δ΄ κατηγορίας για πρώτη φορά στην ιστορία του και επανήλθε στη Γ΄ κατηγορία. Ωστόσο, τερμάτισε και πάλι στη 12η θέση την περίοδο 2004-05, με αποτέλεσμα να διαβαθμιστεί εκ νέου. Παρέμεινε για τρεις περιόδους στη Δ΄ κατηγορία, τερματίζοντας την περίοδο 2005-06 στην 5η θέση, την περίοδο 2006-07 στην 7η θέση και την περίοδο 2007-08 στην 2η θέση, αποτέλεσμα που οδήγησε την ομάδα στην Γ΄ κατηγορία. Ακολούθησε ακόμα μία άνοδος την επόμενη περίοδο με την κατάληψη της 3ης θέσης, με το Οθέλλο να επανέρχεται μετά από πολλά χρόνια στη Β΄ κατηγορία.
Δεκαετία 2010-2019
Την περίοδο 2009-10 τερμάτισε στην 4η θέση του πρωταθλήματος, αφότου διεκδίκησε ανεπιτυχώς την άνοδο του στην Α΄ κατηγορία. Τις περιόδους 2010-11 και 2011-12 τερμάτισε στην 5η θέση του πρωταθλήματος και την περίοδο 2012-13 στην 8η. Την περίοδο εκείνη, είχε προαποφασιστεί ότι η Β΄ κατηγορία θα διαχωριζόταν από την περίοδο 2013-14 σε 2 ομίλους των 8 ομάδων, με τις ομάδες που θα τερμάτιζαν στις θέσεις 5-8 να συμμετέχουν στο Β1 όμιλο. Έτσι, ο Οθέλλος, την περίοδο 2013-14, συμμετείχε στο Β1 όμιλο, όπου τερμάτισε στη 2η θέση και εξασφάλισε τη συμμετοχή του στην Α΄ κατηγορία για πρώτη φορά στην ιστορία του, όντας η 38η ομάδα που συμμετέχει στην ανώτατη κατηγορία.
Στην πρώτη του συμμετοχή στην Α΄ κατηγορία, ο Οθέλλος χρησιμοποίησε ως έδρα το στάδιο Αντώνης Παπαδόπουλος στη Λάρνακα, λόγω ακαταλληλότητας της δικής του έδρας για αγώνες Α΄ κατηγορία. Στο πρώτο παιχνίδι του θα αντιμετώπιζε την Ομόνοια αλλά λόγω ευρωπαϊκών υποχρεώσεων του αντιπάλου το παιχνίδι αναβλήθηκε (με τη συναίνεση του Οθέλλου). Οπόταν το πρώτο παιχνίδι στην ιστορία της ομάδας στην Α΄ κατηγορία ήταν το παιχνίδι της δεύτερης αγωνιστικής. Διεξήχθη στις 30 Αυγούστου 2014. Αντίπαλος ήταν η Νέα Σαλαμίνα. Ο Οθέλλος ηττήθηκε με 1-0. Ο πρώτος βαθμός κατακτήθηκε την αμέσως επόμενη αγωνιστική όταν εξασφάλισε εκτός έδρας ισοπαλία 0-0 με αντίπαλο τον Εθνικό Άχνας. Την αμέσως επόμενη αγωνιστική ο Οθέλλος πέτυχε την πρώτη του νίκη στην Α΄ κατηγορία κερδίζοντας εντός έδρας τη Δόξα Κατωκοπιάς με 2-0. Παρόλο που πάλεψε μέχρι τις τελευταίες αγωνιστικές για την παραμονή του, τελικά υποβιβάστηκε. Την ίδια περίοδο, κατάφερε για πρώτη φορά να προκριθεί στα προημιτελικά του κυπέλλου Κύπρου, αποκλείοντας στη φάση των 16 των Απόλλωνα Λεμεσού.
Δεκαετία 2020-2029
Την περίοδο 2019-20 ο Οθέλλος συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Την περίοδο 2020-21 τερμάτισε στην τρίτη θέση του πρωταθλήματος Β΄ κατηγορίας και δεν κατάφερε να προβιβαστεί στην Α΄ κατηγορία, χάνοντας την άνοδο στον τελευταίο αγώνα με αντίπαλο την ΠΑΕΕΚ.
Άλλα αθλήματα
Παλαιότερα, ο Οθέλλος διατηρούσε τμήματα κλασικού αθλητισμού (διοργάνωνε τοπικούς αγώνες στίβου), πετοσφαίρισης και επιτραπέζιας αντισφαίρισης.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λάρνακας Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1933 Κατηγορία:Αθηένου
Καζαλέκκιο ντι Ρένο
Το Καζαλέκκιο ντι Ρένο (ιταλ. Casalecchio di Reno) είναι πόλη της βόρειας Ιταλίας. Βρίσκεται στην επαρχία της Μπολόνια και έχει πληθυσμό 35.419 κατοίκων (εκτίμηση 2013).
Παραπομπές
Κατηγορία:Δήμοι της Μητροπολιτικής Πόλεως της Μπολόνια
Αντικαταλανισμός
Ο αντικαταναλισμός ή καταλανοφοβία (anticatalanisme, ) είναι η συλλογική ονομασία που δόθηκε σε διάφορες υποτιθέμενες ιστορικές τάσεις εντός της Ισπανία, Γαλλία και Ιταλία, οι οποίες ήταν εχθρικές προς την καταλανική κουλτούρα και παραδόσεις.
Πιο πρόσφατα ο όρος έχει χρησιμοποιηθεί για να επικρίνει τις πολιτικές θέσεις που είναι αντίθετες με τον Καταλανικό εθνικισμό ή την καταλανική ανεξαρτησία, τόσο εντός όσο και εκτός της Καταλονίας.
Περιγραφή
εναλλ.=wikipedia|μικρογραφία|250x250εσ|Πινακίδα στα καταλανικά στην Βαλένθια καλεί σε μποϊκοτάζ των καταλανικών προϊόντωνΣτο ιστορικό πλαίσιο, ο αντικαταλανισμός είναι η εχθρική στάση προς την καταλανική γλώσσα, τους Καταλανούς, τις παραδόσεις ή οτιδήποτε που ταυτίζεται με την Καταλονία. Στο πολιτικό πλαίσιο μπορεί να εκφραστεί ως αντίδραση σε μια αντιληπτή διείσδυση του καταλανικού πολιτικού εθνικισμού στην περιοχή. Στις πιο ακραίες περιστάσεις, η αντικαταλανική στάση μπορεί να αναφέρεται και ως Καταλανοφοβία. Αρκετά πολιτικά κινήματα, τα οποία είναι γνωστά για τη διοργάνωση μποϊκοτάζ προϊόντων από την Καταλονία, ταυτίζονται επίσης ενεργά με τις ιδέες του αντικαταλανισμού.
1482 Η καταστολή και η καύση της Γραφής της Βαλένθια αρχίζει, έτσι η ύπαρξή της έχει τεθεί υπό αμφισβήτηση εδώ και πολλά χρόνια.
Μετά τον πόλεμο διαδοχής, ο οποίος τερματίστηκε το 1714, ο Φίλιππος Β΄ εξέδωσε διάταγμα το οποίο καταργούσε τους καταλανικούς νόμους και θεσμούς περιθωριοποιώντας την καταλανική γλώσσα και πολιτισμό υπέρ της καστιλλιάνικης γλώσσας και πολιτισμού. Το νέο διάταγμα ήταν βασιλικό μέτρο που αποσκοπούσε στην καταστολή των ηττημένων του πολέμου διαδοχής. Μετά τον πόλεμο και το διάταγμα ξεκίνησε η δημιουργία ενός ισπανικού συγκεντρωτικού κράτους σύμφωνα με τους νόμους της Καστίλλης, ιδρύοντας για πρώτη φορά νόμιμα το Βασίλειο της Ισπανίας. Ο αντικαταλανισμός εξελίχθηκε κατά τον 19ο αιώνα και τις αρχές του 20ού, φθάνοντας στο αποκορύφωμα του κατά τη διάρκεια της δικτατορίας του Φράνκο και της Λευκής Τρομοκρατίας.
Ιταλία
Ο ιστορικός Άντονι Σάιμον υποστηρίζει ότι μεταξύ του δωδέκατου και του δέκατου πέμπτου αιώνα, η καταλανική στρατιωτική επέκταση στη Σικελία, τη Σαρδηνία και τη νότια Ιταλία και η επακόλουθη εμφάνιση καταλανών εμπόρων στις αγορές αυτών των περιοχών δημιούργησαν βαθιά αισθήματα εχθρότητας προς τους Καταλανούς. Οι προβληματισμοί βρίσκονται στα λογοτεχνικά έργα του Δάντη Αλιγκέρι, του Τζοβάνι Μποκάτσιο, του Φραντσέσκο Πετράρκα, του Λουίτζι Αλαμάνι, του Πιέτρο Αρετίνο ή του Σεραφίνο Ακουιλάνο.
Παραπομπές
Κατηγορία:Καταλανικός εθνικισμός
Ουαναρί
Το Ουαναρί (γαλλικά: Ouanary) είναι γαλλική κοινότητα στον υπερπόντιο νομό και περιοχή της Γαλλικής Γουιάνας.
Παραπομπές
Κατηγορία:Κοινότητες της Γαλλικής Γουιάνας
Καλουτάς Ιωαννίνων
Γενικά και ιστορικά στοιχεία
αριστερά|μικρογραφία|Σαρακατσάνες στον Καλουτά (1922).
Κατά το β΄ μισό του 18ου αιώνα, επισκέφτηκε τον οικισμό όπου και κήρυξε, ο μοναχός Κοσμάς ο Αιτωλός, ενώ σύμφωνα με την οθωμανική απογραφή του 1895, ο πληθυσμός του ανερχόταν στους 441 κατοίκους.
Ο Καλουτάς υπέστη μεγάλες καταστροφές από τα γερμανικά στρατεύματα κατά τη διάρκεια της Κατοχής, καθώς βομβαρδίστηκε τον Αύγουστο του 1943 και επιπλέον πυρπολήθηκε στις 23 Οκτωβρίου του ίδιου έτους. Συνολικά καταστράφηκαν 123 οικίες και πλινθόκτιστες καλύβες του Καλουτά, ενώ σκοτώθηκαν τρεις κάτοικοι του οικισμού. Μεταπολεμικά ο Καλουτάς παρήκμασε χάνοντας το μεγαλύτερο μέρος του πληθυσμού του. Με προεδρικό διάταγμα του 2005 αναγνωρίστηκε επίσημα ως μαρτυρικό χωριό.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Κεντρικού Ζαγορίου Κατηγορία:Δήμος Ζαγορίου
Ντάνιελ Όρτον
Ο Ντάνιελ Όρτον γεννήθηκε στις 6 Αυγούστου του 1990 στην Οκλαχόμα Σίτυ των Η.Π.Α. και είναι επαγγελματίας καλαθοσφαιριστής της D-League. Έχει ύψος 2,08 μ. και ζυγίζει 125 κιλά. Ξεκίνησε την καριέρα του στους Ορλάντο Μάτζικ το 2010. Το Δεκέμβριο του 2010 πήρε μεταγραφή ως δανεικός στους Νιου Μέξικο Θάντερμπερντς της D-League όπου έμεινε μέχρι το τέλος της σεζόν.Το 2012 πήρε μεταγραφή στους Οκλαχόμα Σίτυ Θάντερ όπου έμεινε μέχρι το 2013. Αρχικά δεν εντάχθηκε στην πρώτη ομάδα όμως στις 31 Οκτωβρίου του 2012 όταν ο Κόουλ Άλντριτς μετακινήθηκε στους Χιούστον Ρόκετς και ο Τζέιμς Χάρντεν επίσης στην ίδια ομάδα υπολογίσθηκε ως βασικός από τον προπονητή. Βέβαια δανείσθηκε στους Tulsa 66ers της D-League για μερικούς αγώνες.Το 2013 ο Όρτον πήρε μεταγραφή στους Φιλαδέλφεια 76ers όπου έμεινε μέχρι το τέλος της σεζόν. Μετά το τέλος της σεζόν και μέχρι να πάρει μεταγραφή στους Sichuan Blue Whales του Κινεζικού πρωταθλήματος έπαιζε στους Maine Red Claws της D-League. Το 2015 έχει παίξει στους Purefoods Star Hotshots του Φιλιππινέζικου πρωταθλήματος και στους Grand Rapids Drive της D-League.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Ορλάντο Μάτζικ Κατηγορία:Καλαθοσφαιριστές Οκλαχόμα Σίτι Θάντερ Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Νιου Μέξικο Θάντερμπερντς Κατηγορία:Καλαθοσφαιριστές Γκραντ Ράπιντς Ντράιβ Κατηγορία:Καλαθοσφαιριστές Μέιν Ρεντ Κλωζ Κατηγορία:Καλαθοσφαιριστές Τούλσα 66ερς Κατηγορία:Καλαθοσφαιριστές Σάντα Κρουζ Ουόριορς Κατηγορία:Καλαθοσφαιριστές κινεζικών συλλόγων Κατηγορία:Καλαθοσφαίριση στις Φιλιππίνες
Ολίβιερ Χάνλαν
Ο Ολίβιερ Χάνλαν (αγγλικά: Olivier Hanlan, γενν. 15 Φεβρουαρίου 1993) είναι Καναδός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Παλακανέστρο Βαρέζε.
NBA Ντραφτ
Στις 25 Ιουνίου 2015, ο Χάνλαν επιλέχθηκε με την 42η γενική επιλογή του NBA Ντραφτ 2015 από τους Γιούτα Τζαζ. Ακολούθως, συμμετείχε με τους Τζαζ στο NBA Σάμερ Λιγκ 2015, όπου είχε κατά μέσο όρο 4,1 πόντους και 2,6 ριμπάουντ σε οκτώ αγώνες.
Ζάλγκιρις Κάουνας (2015-2016)
Στις 8 Αυγούστου 2015, ο Χάνλαν υπέγραψε μονοετές συμβόλαιο (με επιλογή για ακόμη ένα έτος) με τη λιθουανική Ζάλγκιρις Κάουνας.
Όστιν Σπερς (2017-2018)
Στις 2 Νοεμβρίου 2017, ο Χάνλαν συμπεριλήφθηκε στο ρόστερ των Όστιν Σπερς για τη σεζόν 2017-18.
Στις 21 Σεπτεμβρίου 2018, υπέγραψε με τους Σαν Αντόνιο Σπέρς, οι οποίοι είχαν αποκτήσει τα δικαιώματα του από τους Γιούτα Τζαζ για τον Μπορίς Ντιό και μία επιλογή 2ου γύρου για το 2020, στις 5 Ιουλίου 2016. Ωστόσο, αποδεσμεύτηκε μόνο λίγες μέρες αργότερα, πριν από την έναρξη της προετοιμασίας.
Τέλεκομ Μπον (2018-2019)
Στις 27 Νοεμβρίου 2018, η γερμανική Τέλεκομ Μπον του Πρωταθλήματος Γερμανίας ανακοίνωσε την απόκτηση του Χάνλαν.
Ηρακλής Θεσσαλονίκης (2019-2021)
Στις 27 Ιουλίου 2019, ο Χάνλαν υπέγραψε με τον ελληνικό σύλλογο Ηρακλή Θεσσαλονίκης της Α1 Εθνικής.
Άρης Θεσσαλονίκης (2021-2022)
Τη σεζόν 2021-22 αγωνίστηκε στον Άρη Θεσσαλονίκης.
Βαλένθια (2022)
Τον Απρίλιο του 2022, υπέγραψε με την ισπανική Βαλένθια. Στις 9 Ιουνίου 2022, έκανε τη πρώτη του εμφάνιση με την ομάδα.
Εθνική ομάδα
Ο Χάνλαν ήταν μέλος της Εθνικής Καναδά Κ17, η οποία τερμάτισε στην 3η θέση στο Παγκόσμιο Κύπελλο Κ17 του 2010 στη Γερμανία. Ο Χάνλαν ηγήθηκε της ομάδας του στο σκοράρισμα, στον αγώνα του χάλκινου μεταλλίου εναντίον της Λιθουανίας, με 15 πόντους. Είχε επίσης 4 ασίστ και 5 ριμπάουντ. . Ήταν επίσης μέλος της Εθνικής Καναδά Κ19 που αγωνίστηκε στο Παγκόσμιο Κύπελλο Κ19 του 2011 στη Λετονία.
Τον Αύγουστο του 2017, ο Χάνλαν ήταν μέλος της Εθνικής Καναδά ανδρών που συμμετείχε στο Αμερικανικό Πρωτάθλημα Καλαθοσφαίρισης του 2017. Στη συνέχεια, το Νοέμβριο του 2017, ήταν μέλος της Εθνικής Καναδά που αγωνίστηκε στους προκριματικούς για το Παγκόσμιο Κύπελλο του 2019.
Εξωτερικοί σύνδεσμοι
Κατηγορία:Καναδοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Καναδά Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές Ώστιν Σπερς Κατηγορία:Καλαθοσφαιριστές D-League Κατηγορία:Καλαθοσφαιριστές Τέλεκομ Μπάσκετς Μπον Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Άρη Κατηγορία:Καλαθοσφαιριστές Βαλένθια Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Γκαζιαντέπ Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Παλλακανέστρο Βαρέζε Κατηγορία:Καλαθοσφαιριστές Λέγκα Μπάσκετ Σέριε Α
Π.Α.Σ. Αβέρωφ
Ο Πανηπειρωτικός Αθλητικός Σύλλογος «Αβέρωφ» (Π.Α.Σ. Αβέρωφ ή Αβέρωφ Ιωαννίνων) ήταν αθλητικός ποδοσφαιρικός σύλλογος με έδρα την πόλη των Ιωαννίνων. Ιδρύθηκε το 1932 από τη συγχώνευση 4 συλλόγων της πόλης («Πύρρος», «Ολυμπιακός», «Ατρόμητος», «Νίκη») και το 1966 συγχωνεύτηκε με τον «Α.Ο. Ιωαννίνων» για την ίδρυση του Π.Α.Σ. Γιάννινα.
Ίδρυση
Το 1932 ιδρύθηκε ο Π.Α.Σ. Αβέρωφ με τη συγχώνευση 4 συλλόγων των Ιωαννίνων.
Το 1936 Ατρόμητος και Ολυμπιακός επανιδρύθηκαν για να συγχωνευτούν ξανά το 1962 δημιουργώντας τον Α.Ο. Ιωαννίνων.